section_heading: NK Zadar
paragraph_text: Stipe Perica počeo je igrati nogomet u Zadru, u školi nogometa. U svojoj prvoj seniorskoj sezoni za Zadar, zabio je u 20 susreta 8 golova i tako bio jedan od glavnih igrača koji su pomogli Zadru da zadrži prvoligaški status. Stipe je bio i najzaslužniji za izbacivanje Dinama iz hrvatskog kupa kada je zabio dva pogotka za Zadar u pobjedi 3:2 na Maksimiru.<ref>Perica "zavio" Dinamo u crno, prvaliga.tportal.hr, preuzeto 11. lipnja 2013.